Document ID: 32000R2510

Κανονισμός (ΕΚ) αριθ. 2510/2000 της Επιτροπής
της 15ης Νοεμβρίου 2000
για τροποποίηση του κανονισμού (ΕΚ) αριθ. 1406/97 περί λεπτομερειών εφαρμογής του κανονισμού (ΕΚ) αριθ. 3066/95 του Συμβουλίου για τη διαχείριση μιας ποσόστωσης ζωοτροφών για σκύλους και γάτες συσκευασμένες για λιανική πώληση, που υπάγονται στον κωδικό ΣΟ 2309 10, καταγωγής Ουγγαρίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1727/2000 του Συμβουλίου, της 31ης Ιουλίου 2000, περί θεσπίσεως ορισμένων παραχωρήσεων υπό τη μορφή ορισμένων δασμολογικών ποσοστώσεων για ορισμένα γεωργικά προϊόντα και περί προσαρμογής ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με την Ουγγαρία(1), και ιδίως το άρθρο 1 παράγραφος 3,
Εκτιμώντας τα ακόλουθα:
(1) Ο ανωτέρω κανονισμός (ΕΚ) αριθ. 1727/2000 προβλέπει νέες παραχωρήσεις για ορισμένα γεωργικά προϊόντα καταγωγής Ουγγαρίας, ιδίως όσον αφορά μια δασμολογική ποσόστωση ζωοτροφών για γάτες και σκύλους συσκευασμένες για λιανική πώληση, που υπάγονται στον κωδικό ΣΟ 2309 10, σε σχέση με τις παραχωρήσεις που χορηγούνται από τον κανονισμό (ΕΚ) αριθ. 1406/97 της Επιτροπής(2).
(2) Δυνάμει των νέων αυτών παραχωρήσεων, ορισμένοι δασμοί που εφαρμόζονται στα σχετικά προϊόντα καταργούνται και μια καθορισμένη ποσότητα προστίθεται ετησίως στην ποσόστωση από την 1η Ιουλίου κάθε έτους.
(3) Συνεπώς, είναι αναγκαία η τροποποίηση του ανωτέρω κανονισμού (ΕΚ) αριθ. 1406/97 με ισχύ από την 1η Ιουλίου 2000.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1406/97 τροποποιείται ως εξής:
1. Στο άρθρο 1, προστίθεται το ακόλουθο εδάφιο:"Ωστόσο, οι εισαγωγικοί δασμοί που εφαρμόζονται στην Κοινότητα στα προϊόντα που υπάγονται στους κωδικούς ΣΟ 2309 10 51 και 2309 10 90 καταργούνται από την 1η Ιουλίου 2000."
2. Το παράρτημα αντικαθίσταται από το ακόλουθο κείμενο:
"ΠΑΡΑΡΤΗΜΑ
Οι ακόλουθες ετήσιες ποσότητες που δύνανται να εισάγονται από την Ουγγαρία, υπαγόμενες στον κωδικό ΣΟ ο οποίος αναφέρεται στο παρόν παράρτημα, αποτελούν αντικείμενο μείωσης των εισαγωγικών δασμών που ισούνται με το 20 % του δασμού ο οποίος προβλέπεται στο κοινό δασμολόγιο.
Ωστόσο, οι εισαγωγικοί δασμοί που εφαρμόζονται στα προϊόντα που υπάγονται στους κωδικούς ΣΟ 2309 10 51 και 2309 10 90, καταγωγής Ουγγαρίας, καταργούνται.
ΘΕΣΗ ΠΙΝΑΚΑ "
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Νοεμβρίου 2000.

Labels: 3
18
6